# **DECIZIA ETAPEI DE ÎNCADRARE**

## Nr. PROIECT din xx.06.2020

Ca urmare a solicitării de emitere a acordului de mediu adresate de **DIRECȚIA REGIONALĂ DRUMURI ȘI PODURI BRAȘOV**, cu sediul în municipiul Brașov, str. Mihai Kogălniceanu, nr.13, bloc C2, scara 1, judeţul Brașov, înregistrată la APM Harghita cu nr.10942/17.12.2019, în baza:

**Legii nr.292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr.57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr.49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **03.06.2020**, că proiectul **“LUCRĂRI DE REPARAȚII POD PE DN 13C KM 19+336, PESTE SCURGERE, LOCALITEA ȘIMONEȘTI, JUDEȚUL HARGHITA”,** propus a fi amplasat în comuna Șimonești, sat Șimonești, nr. FN, judeţul Harghita, **nu se supune evaluării impactului asupra mediului**.

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr.292/2018, anexa nr.2. pct.10, lit. e)construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr.1;

b) caracteristicile proiectului

1.a. **Dimensiunea şi concepţia întregului proiect**:

Pentru aducerea podului la parametrii normali de exploatare, precum și pentru ridicarea clasei de încărcare (corespunzătoare clasei tehnice a drumului) sunt necesare următoarele lucrări:

1. **Lucrări de reabilitare prevăzute la infrastructura podului**
2. **Lucrări prevăzute la suprastructura podului:**
3. **Refacerea căii pe pod**
4. **Lucrări la rampe de acces**
5. **Lucrări în albie**

Albia se curăță de depunerile aluvionare de vegetație și se calibrează pe secțiunea centrală pe o lungime de 50 ml (măsurați în continuarea aripilor) atât amonte cât și aval. La capetele pereului se execută o grindă din beton transversala cu secțiunea 0,50x1,00 m. În continuare pe lungimea a 3,00 m se execută un prisme din anrocamente, cu rolul de a împiedica sub spălarea pereului.

Caracteristici geometrice ale podului:

|  |  |
| --- | --- |
| Lățimea părții carosabile | 7,80 m |
| Lățimea totală a podului | 7,80+2x1,00+2x0,25=10,30 m |
| Lungimea totală a podului | 12,90 m |
| Aparate de reazem | Rezemare directa |
| Tip infrastructuri | 2 culei cu elevații din beton armat |
| Tip fundații | directe |
| Tip îmbrăcămintei pe pod | beton asfaltic |
| Parapeți pietonali | parapet metalic |
| Parapete de siguranță | Borduri înalte |
| Racordări cu terasamentele | Aripi din beton armat |

**1.b.** **Cumularea cu alte proiecte**: - Nu este cazul.

**1.c.** **Utilizarea resurselor naturale, în special a solului, a terenurilor, a apei şi a biodiversităţii**:

- Resursele naturale utilizate în lucrările de reabilitare a podului sunt agregatele minerale ( balast, nisip, pietriș, piatră spartă). Produsele de balastieră vor fi asigurate din stațiile de sortare din zonă. Pământul este folosit la umpluturi;

- Apă;

**1.d.** **Producţia de deşeuri**:

Deșeurile tehnologice rezultate din activitatea de construire și activitățile anexe:

**-** deșeuri din ambalaje de hârtie și carton – 15.01.01

**-** deșeuri din ambalaje din plastic – 15.01.02

**-** deșeuri din beton – 17.01.01

**-** deșeuri din lemn – 17.02.01

**-** deșeuri din pământ și pietre, altele decât cele specificate la 17.05.03. – 17.05.04

Modul de gospodărire al deșeurilor:

- deșeuri menajere sau asimilabile: în punctul de lucru se vor organiza puncte de colectare prevăzute cu containere de tip pubelă. Acestea vor fi eliminate prin intermediul societăților comerciale de profil;

- deșeuri din construcție: se vor colecta separat și temporar pe platformă. Pentru valorificarea și eliminarea lor, în funcție de contextul situației se propune utilizarea materialului pentru umpluturi, nivelări;

- hârtia, cartonul, lemnul și plasticul vor fi colectate și depozitate separat de celelalte deșeuri, în vederea valorificării.

**1.e. Poluarea şi alte efecte negative:**

Apa:

În timpul derulării lucrărilor, nu se estimează deversări de fluide sau alte materiale poluante în emisii de suprafață sau contaminarea apei freatice.

Aer:

Emisiile din timpul desfășurării lucrărilor de reabilitare sunt asociate în principal cu manevrarea și transportul unor materiale.

Pentru zona care face obiectul prezentului studiu, emisiile poluante în amplasamentul lucrărilor pot proveni de la:

* - excavații și încărcarea materialului excavat în vederea transportului către locurile de depozitare,
* - traficul aferent lucrărilor de construcții,
* - sursele mobile de combustie specifice transportului auto.

În zona care face obiectul prezentului studiu nu există surse stabile de emisii poluante.

Zgomot:

Procesele tehnologice din timpul lucrărilor de reabilitare a podului aplicate pentru realizarea diferitelor categorii de lucrări implică folosirea unor grupuri de utilaje cu funcții adecvate.

În perioada de execuție a proiectului, principalele activități și utilaje generatoare de vibrații sunt:

* - compactoarele,
* - manevrarea materialelor de construcție și a pământului cu ajutorul buldozerelor,
* - traficul camioanelor precum și încărcarea și descărcarea materialelor din acestea.

Solul:

Forme de impact posibile asupra solului:

- degradarea fizică superficială a solului pe arii foarte restrânse adiacente podului în zonele de parcare și de lucru a utilajelor – se apreciază o perioadă scurtă de reversibilitate după terminarea lucrărilor și refacerea acestor arii,

- deversări accidentale de produse petroliere la nivelul zonelor de lucru – posibilitate relativ redusă în condițiile respectării măsurilor pentru protecția mediului, posibilități de remediere imediată.

**1.f. Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** - Nu este cazul.

**1.g.** **Riscurile pentru sănătatea umană:**

Impactul potențial asupra populației și sănătății umane, în special a locuitorilor din zona analizată se produce în timpul execuției lucrărilor, și anume:

- zgomot și vibrații produse de utilaje,

- posibile accidente de circulație în zona lucrărilor,

- producere zgomot și vibrații,

- poluare aer ca urmare a traficului,

- poluare aer-transport materiale pulverulent.

**2**. **Amplasarea proiectului**

2.a. Utilizarea actuală și aprobată a terenului:*- Imobilul se află in*

*intravilanul localității Șimonești, comuna Șimonești fiind în domeniul public al statului.*

2.b. Bogăția, disponibilitatea, calitatea și capacitatea de regenerare relative ale resurselor naturale:*- lucrări de reparații pod pe DN 13C km 19+336, supra traversând un curs de apă necadastrat..*

2.c. Capacitatea de absorbţie a mediului:

*2.c.1.* zoneumede, zone riverane, guri ale râurilor*: nu este cazul,*

*2.c.2.* zonecostiere și mediul marin*: nu este cazul,*

*2.c.3.* zonemontaneşiforestiere*: nu este cazul,*

*2.c.4.* arii naturale protejate de interes național, comunitar, internațional*: nu este cazul,*

*2.c.5.* zone clasificate sau protejate conform legislației în vigoare*: nu este cazul*

*2.c.6.* zoneîn care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri : *nu este cazul*

*2.c.7.* zonele cu o densitate mare a populației*: nu este cazul;*

*2.c.8.* peisaje și situri importante din punct de vedere istoric, cultural sau arheologic*: nu este cazul,*

**3. Tipurile și caracteristicile impactului potenţial**

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică:*

*Coordonate Stereo 70 – S1-X=508305.352 Y=537015.401*

*S2 – X=508318.558 Y=537008.645*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-* în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact permanent.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin reabilitarea amplasamentelor afectate temporar imediat după finalizarea lucrărilor-cu termen limită,*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu adresa nr.16436/C.T./1077/33D/20.12.2019 eliberată de A.B.A Mureș, prin Sistemul de Gospodărire a Apelor Mureș, s-au luat următoarele decizii:**

* Proiectul propus nu aduce atingere corpurilor de apă de suprafață/subteran.

**Condiţiile de realizare a proiectului**

a) Respectarea obligațiilor prevăzute în Proiectul de Autorizație de gospodărire a apelor emis de ABA Mureş, SGA Mureş

b) Evitarea poluării solului și a mediului acvatic cu produse petroliere în urma pierderilor de carburanți de la mijloacele de transport și de la utilajele de construcții folosite în timpul executării lucrărilor. Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanțe.

c) Este interzisă afectarea terenurilor în afara amplasamentelor autorizate pentru realizarea lucrărilor de investiții, prin:

- abandonarea, înlăturarea sau eliminarea deșeurilor în locuri neautorizate,

- staționarea mijloacelor de transport în afara terenurilor desemnate în acest scop,

- distrugerea sau degradarea, prin orice mijloace, a vegetației ierboase sau lemnoase.

d) Suprafețele de teren afectate temporar prin execuția lucrărilor vor fi redate în categoria de folosință avută anterior, sarcina revenindu-i titularului proiectului.

e) Nivelul de zgomot rezultat în urma desfășurării activității, va respecta prevederile SR ISO nr.1996/2-08 și SR 10.009/2017.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**DIRECTOR EXECUTIV**,

ing. DOMOKOS László József

**ŞEF SERV. A.A.A., ŞEF SERV. C.F.M.,**

ing. BOTH Enikő ing. SZABÓ Szilárd

**Întocmit Întocmit**

JÁNOSI Teréz-Rozália geogr. MIHÁLY István